Diari Oficial de la Generalitat Valenciana


Sumari del DOGV 4279, del 26-06-2002 (2002/6426)

Informació pública de l'alternativa tècnica del programa d'actuació integrada de la unitat d'execució 17.UE.I (redelimitada) del Pla General d'Ordenació Urbana de Castelló de la Plana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6426


Organisme emissor
:   Urbanizadora El Toll, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució 17.UE.I (redelimitada) del Pla General d'Ordenació Urbana de Castelló de la Plana. [2002/Q6426]
  
La mercantil Urbanizadora El Toll, SL, ha formulat alternativa tècnica de programa d'actuació integrada de la unitat d'execució 17.UE.I (redelimitada) del Pla General d'Ordenació Urbana de Castelló de la Plana, que conté memòria del programa, pla de reforma interior i projecte d'urbanització (documentació parcial), segons el que s'establix en els articles 45, 46, 48, 52 i 53 de la Llei 6/1994, de 15 de novembre, de la Generalitat Valenciana, Reguladora de la Activitat Urbanística (DOGV número 2.394, de 24 de novembre de 1994).
  
En aplicació del que s'establix en l'article 48.1.c, 52 i 53 de la dita llei, es sotmeten els esmentats documents a informació pública pel termini de 20 dies hàbils a partir del sendemà de la publicació d'este anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret i que seran presentades davant el Registre General de l'Ajuntament de Castelló de la Plana. Així mateix, durant els 10 primers dies es podrà sol·licitar una pròrroga del termini en les condicions assenyalades en l'article 46.4 de l'esmentada llei.
  
En el mateix termini de 20 dies, qualsevol:
  
a) Podrà consultar els documents protocol·litzats a la Notaria del senyor Enrique Ferrero María, situada al carrer Major, 31, 3r, de Castelló de la Plana.
  
b) Podrà comparèixer a la dita notaria per tal d'obtindre còpia del l'acta de protocol·lització dels projectes o sol·licitar que se li hi exhibisca.
  
c) Podrà consultar l'esmentada documentació, així com l'expedient administratiu (registre d'entrada número 39.125, de 22 de maig de 2002), en l'Ajuntament de Castelló de la Plana, els dies hàbils en horari d'atenció al públic.
  
Tanmateix, mitjançant este anunci, d'acord amb el que es preceptua al paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es pose en coneixement dels interessats que el termini de cinc dies hàbils per a presentar les proposicions juridicoeconómiques comença el següent dia hàbil a la finalització del termini de 20 dies abans esmentat. Les proposicions juridicoeconómiques es presentaran també al Registre General de l'Ajuntament de Castelló de la Plana.
  
La publicació d'este anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, servix al mateix temps d'avís als titulars de les parcel·les que s'indiquen a continuació i que, segons la relació cadastral expedida, resulten desconeguts, amb adreça desconeguda o insuficient per tal de poder efectuar l'avís: